Nr. 1217/21304/25.05.2016

**Mecanismul Financiar Norvegian 2009-2014**

***Programul RO 24 „Întărirea capacității judiciare și cooperare”***

**INVITAŢIE DE PARTICIPARE**

**Selecția a patru experţi specializați în domeniul elaborării hotărârilor judecătoreşti, în cadrul proiectului *”Întărirea capacităţii sistemului judiciar românesc de a răspunde noilor schimbări legislative şi instituţionale”*, finanțat prin Mecanismul Financiar Norvegian 2009-2014**

Consiliul Superior al Magistraturii, în calitate de Promotor de Proiect, anunță inițierea unei proceduri pentru selecția a patru experţi specializaţi în domeniul elaborării hotărârilor judecătoreşti, în vederea participării acestora ca formatori în cadrul proiectului „*Întărirea capacităţii sistemului judiciar românesc de a răspunde noilor schimbări legislative şi instituţionale*”, finanțat prin programul RO 24 *„Întărirea capacităţii judiciare şi cooperare”*, Mecanismul Financiar Norvegian 2009-2014.

Proiectul are ca obiectiv general consolidarea capacității sistemului judiciar român cu privire la aplicarea noilor coduri, prin dezvoltarea unui plan de pregătire şi a unor instrumente adecvate menite să ofere formare profesională continua pentru judecători, considerându-se deosebit de importantă organizarea unor workshop-urilor de unificare a jurisprudenței în domeniu, accentul urmând a fi pus pe dezbaterea amănunţită a aspectelor controversate şi pe prevenirea apariţiei practicii neunitare.

În cadrul acestui proiect, printre alte activităţi propuse pentru realizarea obiectivelor proiectului, se numără şi organizarea, în perioada 23 iunie – 9 decembrie 2016, a unui număr de **4 workshopuri** în domeniul **elaborării hotărârilor judecătoreşti**, cu durata de două zile fiecare, pentru un număr total de aproximativ 120 de participanţi (aproximativ 80 de judecători şi 20 de grefieri), în vederea consolidării cunoştinţelor acestora privind elaborarea hotărârilor judecătoreşti, a stilului judiciar şi a unificării modalităţii de redactare a hotărârilor judecătoreşti.

Cele 4 workshopuri vor fi susţinute de câte 2 experți români şi 3 experți străini desemnați de Consiliul Europei şi Administrația Națională a Instanțelor din Norvegia.

**Sesiunile de formare vor avea un pronunţat caracter practic şi vor fi organizate** după următorul calendar:

|  |  |  |  |
| --- | --- | --- | --- |
| 1. | Seminar cu tema tehnicilor de redactare a hotărârilor judecătoreşti | Bucureşti | 23 -24 iunie 2016 |
| 2. | Seminar cu tema tehnicilor de redactare a hotărârilor judecătoreşti | Bucureşti | 30 iunie -1 iulie 2016 |
| 3. | Seminar cu tema tehnicilor de redactare a hotărârilor judecătoreşti | Bucureşti | 28 -29 noiembrie 2016 |
| 4. | Seminar cu tema tehnicilor de redactare a hotărârilor judecătoreşti | Bucureşti | 8 -9 decembrie 2016 |

Candidații trebuie să îndeplinească următoarele **cerințe minime de calificare**:

1. Studii superioare absolvite cu diplomă de licenţă în ştiinţe juridice;
2. Experiență profesională de minimum 10 ani, în calitate de judecător, calculată de la data numirii în funcţie;
3. Desfășurarea activității la nivelul curţilor de apel sau al Inaltei Curţi de Casaţie şi Justiţie;
4. Cel puţin o participare în calitate de speaker sau formator în cadrul conferinţelor sau seminariilor naţionale sau internaţionale;
5. Cunoştinţe avansate de limba engleză (echivalent nivel de cunoaştere minimum B2).

În vederea demonstrării îndeplinirii cerințelor solicitate, candidaţii vor depune următoarele documente, în mod obligatoriu:

* Scrisoare de intenție, care va include oferta financiară privind onorariul solicitat/zi de seminar;
* Planul detaliat de desfăşurare a activităţii de formare profesională, cu menţionarea tuturor etapelor (etapa pregătitoare, a activităţii de formare profesională, precum şi a livrării integrale a serviciilor) – plan de seminar - și metodologia detaliată de desfășurare a activității;
* Dovadă competenţă lingvistică engleză (orice document din care să reiasă nivelul de cunoaştere al limbii engleze – nivel B2);
* Copie a diplomei de studii superioare;
* Curriculum vitae (*format Europass*);
* Listă de publicaţii (se vor menţiona titlul lucrării de specialitate, editura, anul apariţiei);
* Oferta tehnică constând în agenda de seminar în domeniul redactării hotărârilor judecătoreşti (grupul ţintă este format din 25 judecători şi grefieri/seminar, 2 zile de formare/seminar, durata unei zile de seminar fiind de 8 ore) - maximum 1 pagină;
* Alte documente justificative, după caz: certificate, adeverințe, referințe/ scrisori de recomandare, orice alte documente care pot susține afirmațiile ofertantului în sensul îndeplinirii criteriilor de selecție;

Comisia de evaluare își rezervă dreptul de a solicita, pe parcursul evaluării candidaților, și alte documente care atestă îndeplinirea cerințelor minime de calificare.

Menţionăm că vor fi avute în vedere numai candidaturile care îndeplinesc cerinţele minime de ordin tehnic și a căror ofertă financiară este circumscrisă limitelor bugetare prezentate în caietul de sarcini anexat.

De asemenea, nerespectarea termenului de depunere a documentelor precum și nedepunerea documentelor solicitate conform listei indicate mai sus, atrage inadmisibilitatea candidaturii.

**Criteriu de atribuire : Selecția în calitate de expert se va realiza în ordinea descrescătoare a mediei aritmetice a punctajelor totale acordate de fiecare membru al comisiei de evaluare pentru fiecare candidat.**

Departajarea experților se va face pe baza unui sistem de puncte care vor fi acordate conform descrierii prezentate și ținând cont de documentele doveditoare depuse de aceștia. Pentru candidaţii care îndeplinesc cerinţele de calificare, departajarea se va face pe baza următorului punctaj:

* Punctajul primit de fiecare candidat va fi divizat pe de o parte, în funcţie de factorii de evaluare de ordin tehnic și, pe de altă parte, în funcţie de criteriile de ordin financiar, fiecare având o pondere de 70%, respectiv 30%
* Punctajul total al candidatului va fi format din suma punctajului tehnic și a punctajului acordat pentru îndeplinirea factorilor de evaluare de ordin financiar (în baza ofertei financiare transmise de candidat)

**Punctajul tehnic** va fi evaluat după cum urmează:

1. pentru factorul de evaluare tehnic privind *experiența profesională de minimum 10 ani, calculată de la data numirii în profesie,* se va acorda **un punctaj maxim de 20 puncte**;
2. pentru factorul de evaluare tehnic privind *participarea ca speaker/formator în cadrul conferinţelor sau seminariilor naţionale sau internaţionale*, se va acorda **un punctaj maxim de 30 puncte**;

Calcularea punctajului tehnic se va face utilizând următoarea formulă:

unde:

*p* este punctajul acordat unui candidat;

*c* este valoarea factorului de evaluare în cazul candidatului (anii de experiență/participarea la conferinţe, seminarii, etc);

*cmin* este valoarea minimă a factorului de evaluare potrivit procedurii de selecție (minim 10 ani experiență/ minim o participare în calitate de speaker sau formator);

*cmax* este valoarea maximă a factorului de evaluare până la care crește punctajul ( maxim 12 ani experiență/maxim 5 participări în calitate de speaker sau formator);

*pmax* este punctajul maxim ce se acordă pentru factorul de evaluare respectiv.

*Notă*: Se punctează numărul maxim de ani de experienţă (12 ani) sau participări în calitate de formator sau speaker (maxim 5 participări). Nu se vor puncta valorile care depăşesc limitele maxime stabilite.

1. La elaborarea planului de desfășurare a activității (plan de seminar) şi metodologia corespunzătoare se va avea în vedere că grupul ţintă este format din 25 judecători şi grefieri/seminar, 2 zile de formare/seminar, durata unei zile de seminar fiind de 8 ore, precum și faptul că la lucrările fiecărui seminar vor participa în permanenţă doi experţi români şi 3 experţi străini. Pentru acest factor de tehnic de evaluare **se vor acorda maxim 20 de puncte.**

Vor fi avute în vedere următoarele criterii:

1. cunoștințe disciplinare aprofundate – se vor acorda maxim **5 puncte**;
2. capacitatea de planificare și organizare a unei sesiuni de formare continuă – se vor acorda maxim **5 puncte**;
3. metode de formare adecvate grupului ţintă- se vor acorda maxim **5 puncte**;
4. încadrarea în timp, structura logică, coerenţă, relevanţa şi încadrarea în tematica a problemelor propuse - se vor acorda maxim **5 puncte**.

*Notă*: Oferta tehnică privind agenda de seminar nu se punctează.

**Punctajul financiar** va fi acordat în funcţie de oferta financiară, acesta având o pondere de 30% în evaluarea candidaturilor (maxim 30 de puncte).

Oferta financiară va cuprinde onorariul solicitat/zi de activitate, precum şi numărul maxim de zile de onorariu. Onorariul poate fi în cuantum **maximum de 200 euro/zi, maximum 2 zile de activitate per seminar**.

Calcularea punctajului financiar se va face utilizând următoarea formulă:

unde:

*p* este punctajul acordat unui candidat;

*c* este prețul solicitat de candidat;

*cmax* este valoarea maximă a prețului potrivit anunțului;

*pmax* este punctajul maxim ce se acordă pentru criteriul respectiv.

Experţilor români care vor fi selectaţi li se vor asigura toate costurile privind cazarea şi masa, precum şi transportul intern (costurile aferente transportului vor fi rambursate ulterior, în limita maximă a 100 de euro (dus-întors/seminar conform bugetului proiectului). Toate beneficiile de natură financiară vor fi asigurate în baza contractului ce va fi încheiat între experţi şi Consiliul Superior al Magistraturii.

În vederea participării la procedură, persoanele interesate pot transmite dosarul de înscriere până cel târziu la data de **6 iunie 2016,** cuprinzând documentele prevăzute în caietul de sarcini la adresa de e-mail: [calina.ghitulescu@csm1909.ro](mailto:calina.ghitulescu@csm1909.ro) , în atenția d-nei Călina GHIŢULESCU, consilier pentru afaceri europene, Direcția Afaceri Europene, Relații Internaționale și Programe (telefon: 021.319.81.89; fax: 021.311.69.44).

Anexăm prezentului anunț de selecție caietul de sarcini.

**Mecanismul Financiar Norvegian 2009-2014**

***Programul RO 24 „Întărirea capacității judiciare și cooperare”***

**Proiectul “*Întărirea capacităţii sistemului judiciar românesc de a răspunde noilor schimbări legislative şi instituţionale*”**

**CAIET DE SARCINI**

**pentru selecția a patru experţi specializați în domeniul elaborării hotărârilor judecătoreşti, în cadrul proiectului *”Întărirea capacităţii sistemului judiciar românesc de a răspunde noilor schimbări legislative şi instituţionale”*, finanțat prin Mecanismul Financiar Norvegian 2009-2014**

În cadrul Mecanismului Financiar Norvegian 2009- 2014[[1]](#footnote-1), programul RO 24 „Întărirea capacităţii judiciare şi cooperare”, Consiliul Superior al Magistraturii, în calitate de promotor de proiect, implementează proiectul cu tema “*Întărirea capacităţii sistemului judiciar românesc de a răspunde noilor schimbări legislative şi instituţionale*”.

* + - 1. **Obiective**

Proiectul are ca obiectiv general consolidarea capacității sistemului judiciar român cu privire la aplicarea **noilor coduri**, prin dezvoltarea unui plan de pregătire şi a unor instrumente adecvate menite să ofere formare profesională continua pentru judecători, considerându-se deosebit de importantă organizarea unor workshop-urilor de unificare a jurisprudenței în domeniu, accentul urmând a fi pus pe dezbaterea amănunţită a aspectelor controversate şi pe prevenirea apariţiei practicii neunitare.

În cadrul acestui proiect, printre alte activităţi propuse pentru realizarea obiectivelor proiectului, se numără şi organizarea în cadrul output-ului 2.7, în perioada 23 iunie – 9 decembrie 2016, a unui număr de **4 workshopuri** în domeniul **elaborării hotărârilor judecătoreşti**, cu durata de două zile fiecare, pentru un număr total aproximativ de 120 de participanţi (aproximativ 80 de judecători şi 20 de grefieri), în vederea consolidării cunoştinţelor acestora privind elaborarea hotărârilor judecătoreşti, a stilului judiciar şi a unificării modalităţii de redactare a hotărârilor judecătoreşti.

**Sesiunile de formare vor avea un pronunţat caracter practic şi vor fi organizate** după următorul calendar:

|  |  |  |  |
| --- | --- | --- | --- |
| 1. | Seminar cu tema tehnicilor de redactare a hotărârilor judecătoreşti | Bucureşti | 23-24 iunie 2016 |
| 2. | Seminar cu tema tehnicilor de redactare a hotărârilor judecătoreşti | Bucureşti | 30 iunie -1 iulie 2016 |
| 3. | Seminar cu tema tehnicilor de redactare a hotărârilor judecătoreşti | Bucureşti | 28-29 noiembrie 2016 |
| 4. | Seminar cu tema tehnicilor de redactare a hotărârilor judecătoreşti | Bucureşti | 8-9 decembrie 2016 |

Procedura actuală de selecţie are drept obiectiv selectarea a patru experţi români care să participe în calitate de formatori la workshop-urile menţionate mai sus, în cadrul unei echipe de experţi formate din câte 2 experţi români şi 3 experţi străini.

* + - 1. Sarcini specifice

Fiecare expert va avea de îndeplinit următoarele obligații:

* să colaboreze pentru agrearea unei metodologii unitare de desfăşurare a workshop-urilor şi a unei agende, cu respectarea termenelor prevăzute;
* în procesul de pregătire a workshop-urilor, să menţină un contact permanent atât cu ceilalţi experţi, cât şi cu responsabilul de activitate din cadrul Consiliului Superior al Magistraturii şi/sau Institutului Naţional al Magistraturii,
* să pună accent pe aspecte teoretice, dar, mai ales, pe aspecte practice, o atenţie specială urmând a fi pusă pe dezbaterea amănunţită a aspectelor controversate şi pe prevenirea apariţiei practicii neunitare, cu încadrarea în propunerile de tematici din anexa 1,
* să transmită responsabilului de activitate, prin e-mail, documentaţia suport elaborată pentru activitatea la care participă, cu observarea cerinţelor de vizibilitate ale proiectului, cu cel puţin 10 zile înainte de data desfăşurării activităţii;
* să participe pe toată durata activităţii de formare profesională şi să susţină prezentări conform planificării la workshop-uri şi agendei agreate, cu accent pe practica judiciară, în considerarea calităţii de practicieni a participanţilor. Prezentările trebuie să aibă o abordare pragmatică, cu accent pe aspecte concrete, jurisprudență, tendințele la nivel regional și internațional;
* să elaboreze un raport detaliat de seminar, în termen de 14 zile calendaristice de la data workshop-ului, în care va descrie temele prezentate, răspunsurile participanţilor şi eventualele dezbateri care au avut loc în legătură cu cele prezentate, precum şi eventualele soluţii propuse.
  + - 1. **Descrierea rezultatelor care trebuie obținute**

Experţii selectaţi vor colabora pentru agrearea unei metodologii unitare de desfăşurare a workshop-urilor şi a unei agende, cu respectarea termenelor prevăzute la pct. 1.

În procesul de pregătire a workshop-urilor, experţii vor menţine un contact permanent atât între ei, cât şi cu responsabilul de activitate din cadrul Consiliului Superior al Magistraturii şi/sau Institutului Naţional al Magistraturii.

Experții vor pune accent pe aspecte teoretice, dar, mai ales, pe aspecte practice, o atenţie specială urmând a fi pusă pe dezbaterea amănunţită a aspectelor controversate şi pe prevenirea apariţiei practicii neunitare, cu încadrarea în propunerile de tematici din anexa 1.

Toate documentele de formare vor fi elaborate cu respectarea cerinţelor specifice de vizibilitate.

* + - 1. **Profilul expertului**

Expertul va îndeplini următoarele **cerințe:**

1. Studii superioare absolvite cu diplomă de licenţă în ştiinţe juridice;
2. Experiență profesională de minimum 10 ani, în calitate de judecător, calculată de la data numirii în funcţie;
3. Desfășurarea activității la nivelul curţilor de apel sau al Inaltei Curţi de Casaţie şi Justiţie;
4. Cel puţin o participare în calitate de speaker sau formator în cadrul conferinţelor sau seminariilor naţionale sau internaţionale;
5. Cunoştinţe avansate de limba engleză (echivalent nivel de cunoaştere minimum B2).

Pentru a dovedi respectarea cerințelor minime, candidaţii vor prezenta documente suport, precum:

* Scrisoare de intenție, care va include oferta financiară privind onorariul solicitat/zi de seminar;
* Planul detaliat de desfăşurare a activităţii de formare profesională, cu menţionarea tuturor etapelor (etapa pregătitoare, a activităţii de formare profesională, precum şi a livrării integrale a serviciilor) – plan de seminar - și metodologia detaliată de desfășurare a activității;
* Dovadă competenţă lingvistică engleză (orice document din care să reiasă nivelul de cunoaştere al limbii engleze – nivel B2);
* Copie a diplomei de studii superioare;
* Curriculum vitae (*format Europass*);
* Listă de publicaţii (se vor menţiona titlul lucrării de specialitate, editura, anul apariţiei);
* Oferta tehnică constând în agenda de seminar în domeniul redactării hotărârilor judecătoreşti (grupul ţintă este format din 25 judecători şi grefieri/seminar, 2 zile de formare/seminar, durata unei zile de seminar fiind de 8 ore) - maximum 1 pagină;
* Alte documente justificative, după caz: certificate, adeverințe, referințe/ scrisori de recomandare, orice alte documente care pot susține afirmațiile ofertantului în sensul îndeplinirii criteriilor de selecție;

Scrisoarea de intenție va cuprinde informații detaliate cu privire la motivele pentru care candidaţii se consideră calificați pentru sarcinile care trebuie îndeplinite, explicații cu privire la rațiunile pentru care aceștia sunt interesați de realizarea acestor sarcini și va conține descrierea celor mai relevante abilități sau experiențe ale candidaților.

De asemenea, în cuprinsul scrisorii de intenție, fiecare expert va specifica oferta financiară pe zi solicitată pentru îndeplinirea sarcinilor care îi revin.

**5 . Oferta financiară şi aranjamentele de plată**

Persoanele interesate trebuie să depună o oferta financiară în privința onorariului pe zi, acesta având o pondere de 30% în evaluarea candidaturilor.

Onorariul poate fi în cuantum maximum de 200 euro/zi de seminar. Pentru plata onorariului se va avea în vedere prestarea efectivă a serviciilor contractate de către expert, efectuarea plăților fiind condiționată de transmiterea următoarele documente: *cerere de plată și fișă de activitate – anexe la contract,* precum şi a raportului detaliat de seminar.Din onorariu vor fi reținute taxele prevăzute de reglementările legislației naționale în materie fiscală, expertul selectat fiind obligat să pună la dispoziția Consiliului Superior al Magistraturii orice document necesar în acest scop.

Experţilor români care vor fi selectaţi li se vor asigura toate costurile privind cazarea şi masa; transportul intern va fi rambursat ulterior în limita a 100 Euro (dus-întors)/seminar, conform bugetului proiectului. Toate beneficiile de natură financiară vor fi asigurate în baza contractului ce va fi încheiat între experţi şi Consiliul Superior al Magistraturii.

**6 . Aspecte procedurale**

* **Selecția expertului**

Selecția expertului se va realiza de către o comisie de evaluare, în conformitate cu cerințele menționate în acest caiet de sarcini. Criteriile de selecție constau în cerințe minime obligatorii privind calificările expertului, abilitățile și experiența profesională specifică, necesare pentru îndeplinirea activității. Departajarea expertului se va face pe baza unui sistem de puncte, ținând cont de documentele doveditoare depuse de către candidat.

Aplicațiile depuse vor include o scrisoare de intenție și CV. Scrisoarea de intenție va cuprinde informații detaliate cu privire la motivele pentru care candidații se consideră calificați pentru sarcinile care trebuie îndeplinite, explicații cu privire la rațiunile pentru care aceștia sunt interesați de realizarea acestor sarcini și va conține descrierea celor mai relevante abilități sau experiențe ale candidaților.

Comisia de evaluare își rezervă dreptul de a solicita, pe parcursul evaluării candidaților, și alte documente care atestă îndeplinirea cerințelor minime de calificare.

**7. Condiții speciale**

* **Dreptul de proprietate/ folosire a rezultatelor**

Dreptul de proprietate asupra rezultatelor/ livrabilelor obținute, inclusiv dreptul de proprietate intelectuală asupra acestora aparține Consiliului Superior al Magistraturii.

* **Clauze privind neîndeplinirea sarcinilor**

În cazul neîndeplinirii totale sau parțiale a sarcinilor care revin fiecărui expert conform prezentului caiet de sarcini, precum și a nerespectării oricăror angajamente asumate prin contractul pe care Consiliul Superior al Magistraturii îl va încheia cu aceștia, CSM are dreptul să rezilieze contractul și să pretindă daune interese.

Expertul nu va fi ținut răspunzător pentru încălcarea obligațiilor asumate dacă a fost împiedicat de forța majoră. Expertul va depune toate eforturile pentru a diminua orice daună cauzată de forța majoră.

1. **Dispoziții finale și detalii de contact**

Prezentul caiet de sarcini va face parte din contractul ce va fi încheiat între Consiliul Superior al Magistraturii și expertul selectat.

Pentru informații suplimentare și corespondență vă rugăm să vă adresați doamnei Călina GHIŢULESCU, consilier pentru afaceri europene, Direcția Afaceri Europene, Relații Internaționale și Programe (e-mail: [calina.ghitulescu@csm1909.ro](mailto:calina.ghitulescu@csm1909.ro); telefon: 021.319.81.89; fax: 021.311.69.44).

**ANEXA NR. 1**

**TEMATICĂ ORIENTATIVĂ**

* Importanţa documentării, identificarea surselor de documentare şi problema indicării surselor într-o hotărâre judecătorească;
* Criterii de evaluare a hotărârilor judecătoreşti potrivit Ghidului de evaluare a activităţii profesionale a magistraţilor;
* Limbaj juridic
* Importanța motivării hotărârii
* Adoptarea de standarde comune pentru redactarea hotărârilor judecătoreşti.

1. Informații suplimentare privind Mecanismul Financiar Norvegian 2009-2014 sunt disponibile la <http://norwaygrants.just.ro/>, <http://www.asistentasee.fonduri-ue.ro/ro/web/guest/acasa> și <http://eeagrants.org/> [↑](#footnote-ref-1)